چینین هنگ کنگ اؤزل اداری بؤلگه‌سین‌ده سوچلولارین چینه قایتاریلماسینا قارشی تشکیل ائدیله‌ن اعتراضلار داوام ائدیر.
هنگ کنگون سنترال سمتین‌ده اولان چارتر گاردن بؤلگه‌سین‌ده توپلانان مینلرجه گؤستریچی "گله‌جک نسلی قورو. ویجدانیمیز دانیشسین" قونوسویلا یئرلی ساعاتلا ۱۱.۳۰دا توپلاندی. یاغان لئیسان یاغیشینا باخمایان گؤستریچیلر، هنگ کنگ مسلک اؤیرتمنلری بیرلیگینین گیریشیمی ایله توپلانارکه‌ن، سوچلولارین چینه قایتاریلماسی لایحه‌سینین تامامیله گئری چکیلمه‌سی و هنگ کنگ باش یؤنتیجیسی کری لامین استعفاسی یولوندا طلبلرینی تکرارلادی.
چوخونو اورتا یاش صینیفی شخصلرین میدانا گتیردیگی توپلانتی سونراسی گؤستریچیلر، هنگ کنگ یئرلی حکومت سارایینا دوغرو ایر‌لیله‌مه‌یه باشلادی.
هنگ کنگ‌دا تشکیل ائدیله‌ن گؤستریلر اوچونجو آیینا گیررکه‌ن سون زامانلاردا چین حکومتی هنگ کنگون سرحدین‌ده اولان شینجین شهرین‌ده گوونلیک گوجلرینین ائتدیگی مانورلارلا بؤلگه‌یه قارشی مداخیله‌نین سیگناللارینی وئردی.
هنگ کنگدا محکوم اولان و یا حاقلارین‌دا سوچ دعویسی اولان شخصلرین چینه، ماکائو اؤزل ایداره بؤلگه‌سینه و تایوانا قایتاریلماسینی آسانلاش‌دیران قانون لایحه‌سی، ۳ آوریلده پارلمانا سونولموشدو. مخالیفلر قانونون چیخماسی حالین‌دا بونون چینین هنگ کنگداکی سیاسی مخالیفلری هدف آلماسی ایله سونوجلاناجاغین‌دان قایغی دویور.
